《与李章武赠答诗》
唐代·王氏妇

怨鸯绮，知结几千丝。别后寻交颈，应伤未别时。

（章武赠王氏鸳鸯绮）

捻指环，相思见环重相忆。愿君永持玩，循环无终极。

（王氏答李章武白玉指环）

河汉已倾斜，神魂欲超越。愿郎更回抱，终天从此诀。

（王氏赠别李章武）

分从幽显隔，岂谓有佳期。宁辞重重别，所叹去何之。

（章武答王氏）

昔辞怀后会，今别便终天。新悲与旧恨，千古闭穷泉。

（王氏再赠章武）

后期杳无约，前恨已相寻。别路无行信，何因得寄心。

（章武再答王氏）

水不西归月暂圆，令人惆怅古城边。萧条明早分岐路，

知更相逢何岁年。（章武怀念王氏）